

# คำสั่งกรมสรรพากร

# ที่ ท. 134/256๖

# เรื่อง มอบอำนาจให้สั่งและปฏิบัติราชการ

## 

เพื่อให้การปฏิบัติงานราชการของกรมสรรพากร เป็นไปด้วยความสะดวก รวดเร็ว เรียบร้อย ต่อเนื่องสอดคล้องกัน อาศัยอำนาจตามความในมาตรา 38 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ. ๒๕๕๐ ประกอบกับบทบัญญัติแห่งประมวลรัษฎากร พระราชบัญญัติภาษีเงินได้ปิโตรเลียม พระราชบัญญัติภาษีการรับมรดก พระราชกำหนดภาษีการเดินทางออกนอกราชอาณาจักร และกฎหมายอื่นที่เกี่ยวข้องกับงานในหน้าที่ของกรมสรรพากรหรือมอบหมายให้กรมสรรพากรมีหน้าที่ปฏิบัติ อธิบดีกรมสรรพากรจึงมีคำสั่งดังต่อไปนี้

ข้อ 1 บรรดาประกาศ ระเบียบ คำสั่ง แนวปฏิบัติ แนวทางปฏิบัติ ตลอดจนหนังสือสั่งการใด ๆ ที่อธิบดีกรมสรรพากรมอบอำนาจหรือมอบหมายให้ผู้ปฏิบัติงานประเภทวิชาการ ระดับเชี่ยวชาญปฏิบัติราชการแทนนั้น ให้หมายความรวมถึงบุคคล ดังต่อไปนี้

(๑) ผู้ปฏิบัติงานประเภทวิชาการ ที่ได้รับแต่งตั้งให้รักษาการในตำแหน่งระดับเชี่ยวชาญ

(๒) บุคคลตาม (1) ที่ได้มีคำสั่งย้ายให้ไปดำรงตำแหน่งที่ถูกปรับระดับต่ำลง 1 ระดับ เป็นตำแหน่งประเภทวิชาการ ระดับชำนาญการพิเศษ เป็นการชั่วคราว โดยไม่เปลี่ยนประเภทตำแหน่งและสายงานตามมติ อ.ก.พ. กระทรวงการคลัง

ข้อ 2 คำสั่งนี้ให้ใช้บังคับตั้งแต่วันที่ ๑๔ พฤศจิกายน พ.ศ. ๒๕๖๕ เป็นต้นไป

สั่ง ณ วันที่ 7 เมษายน พ.ศ. 256๖

ลวรณ แสงสนิท

(นายลวรณ แสงสนิท)

อธิบดีกรมสรรพากร